गोड्डा । झारखंड में ईस्टर्न कोलफील्ड लिमिटेड (ईसीएल) की राजमहल खनन परियोजना क्षेत्र में गुरुवार देर शाम खदान धंसने से अब तक 11 लोगों की मौत हो चुकी है। करीब दो दर्जन लोगों के अब भी मलबे में दबे होने की आशंका जताई जा रही है। इससे मृतकों की संख्या बढ़ सकती है।
 शुक्रवार शाम तक 11 शव निकाले जा चुके थे। दिनभर राहत एवं बचाव कार्य चलता रहा। लेकिन रात साढ़े नौ बजे फिर भूस्खलन होने के कारण बचाव कार्य रोक दिया गया। शुक्रवार को मुख्य सचिव राजबाला वर्मा व पुलिस महानिदेशक डीके पांडेय ने घटनास्थल का निरीक्षण किया।
 मुख्य सचिव ने बताया कि मृतकों के परिजनों को 12-12 लाख रुपये मुआवजा देने की घोषणा की गई है। पांच लाख रुपये ईसीएल, पांच लाख आउटसोर्सिंग कंपनी महालक्ष्मी व दो लाख रुपये राज्य सरकार देगी। घायलों का इलाज राज्य सरकार कराएगी।
 कोल इंडिया ने हादसे की जांच के लिए एक कमेटी गठित की है, जिसमें केंद्रीय खनन एवं ईंधन अनुसंधान संस्थान व खान सुरक्षा महानिदेशालय (डीजीएमएस) धनबाद के अधिकारी शामिल हैं। इस बीच ईसीएल के तकनीकी निदेशक बीएन शुक्ला ने बताया कि गुरुवार शाम हुआ भूस्खलन रेयर घटना है।
 खुली खदान में नीचे की मिट्टी धंस गई, जिससे यह हादसा हुआ। तकनीकी निदेशक के अनुसार दो माह पहले डीजीएमएस धनबाद ने खदान का निरीक्षण किया था और इसे सुरक्षित बताया था।
 इस घटना को लेकर प्रधानमंत्री नरेंद्र मोदी ने अपने ट्वीट में कहा कि झारखंड के खान हादसे में जिंदगी के नुकसान से मैं दुखी हूं। जो लोग अंदर फंसे हुए हैं, उनके लिए ईश्वर से प्रार्थना करता हूं। घटना पर झारखंड के मुख्यमंत्री से बात की गई है। झारखंड सरकार के साथ ही केंद्रीय मंत्री पीयूष गोयल सामान्य स्थिति बहाल करने में लगे हुए हैं।
 एनडीआरएफ की एक बटालियन शुक्रवार को दोपहर बाद लगभग तीन बजे घटनास्थल पर पहुंची। हालांकि पुनः भूस्खलन की आशंका को देखते हुए टीम ने काम करने से इन्कार कर दिया। टीम के पास राहत कार्य चलाने के लिए पर्याप्त संसाधन भी नहीं था। एनडीआरएफ की पांच टीमों को इसमें लगाया गया है।
 महालक्ष्मी आउटसोर्सिंग कंपनी के अधिकारियों का कहना है कि ऑफिस के साथ-साथ उसका सारा सामान जमींदोज हो गया है, जिससे वास्तविक मजदूरों की संख्या पता नहीं चल पा रही है। राजमहल एरिया के प्रभारी महाप्रबंधक एसके सिह ने बताया कि कुल 12 वाहनों को वहां काम करने की अनुमति थी, जिनमें एक गुरुवार को नहीं था। घटना के समय कितने लोग वहां काम कर रहे थे, इसका कोई रिकॉर्ड ईसीएल के पास नहीं है। वहीं खान सुरक्षा महानिदेशक राहुल गुहा का कहना है कि निगरानी में चूक के कारण राजमहल हादसा हुआ।
 राजमहल प्रोजेक्ट में हुए खान हादसा को लेकर ईसीएल के प्रोजेक्ट ऑफिस में कंट्रोल रूम बनाया गया है। जीएम आरआर अमिताभ इसके इंचार्ज हैं। उनका संपर्क नंबर 9771447171 है। इस नंबर पर फोन कर आवश्यक जानकारी हासिल की जा सकती है।
 
गोड्डा । झारखंड में ईस्टर्न कोलफील्ड लिमिटेड की राजमहल खनन परियोजना क्षेत्र में गुरुवार देर शाम खदान धंसने से अब तक ग्यारह लोगों की मौत हो चुकी है। करीब दो दर्जन लोगों के अब भी मलबे में दबे होने की आशंका जताई जा रही है। इससे मृतकों की संख्या बढ़ सकती है। शुक्रवार शाम तक ग्यारह शव निकाले जा चुके थे। दिनभर राहत एवं बचाव कार्य चलता रहा। लेकिन रात साढ़े नौ बजे फिर भूस्खलन होने के कारण बचाव कार्य रोक दिया गया। शुक्रवार को मुख्य सचिव राजबाला वर्मा व पुलिस महानिदेशक डीके पांडेय ने घटनास्थल का निरीक्षण किया। मुख्य सचिव ने बताया कि मृतकों के परिजनों को बारह-बारह लाख रुपये मुआवजा देने की घोषणा की गई है। पांच लाख रुपये ईसीएल, पांच लाख आउटसोर्सिंग कंपनी महालक्ष्मी व दो लाख रुपये राज्य सरकार देगी। घायलों का इलाज राज्य सरकार कराएगी। कोल इंडिया ने हादसे की जांच के लिए एक कमेटी गठित की है, जिसमें केंद्रीय खनन एवं ईंधन अनुसंधान संस्थान व खान सुरक्षा महानिदेशालय धनबाद के अधिकारी शामिल हैं। इस बीच ईसीएल के तकनीकी निदेशक बीएन शुक्ला ने बताया कि गुरुवार शाम हुआ भूस्खलन रेयर घटना है। खुली खदान में नीचे की मिट्टी धंस गई, जिससे यह हादसा हुआ। तकनीकी निदेशक के अनुसार दो माह पहले डीजीएमएस धनबाद ने खदान का निरीक्षण किया था और इसे सुरक्षित बताया था। इस घटना को लेकर प्रधानमंत्री नरेंद्र मोदी ने अपने ट्वीट में कहा कि झारखंड के खान हादसे में जिंदगी के नुकसान से मैं दुखी हूं। जो लोग अंदर फंसे हुए हैं, उनके लिए ईश्वर से प्रार्थना करता हूं। घटना पर झारखंड के मुख्यमंत्री से बात की गई है। झारखंड सरकार के साथ ही केंद्रीय मंत्री पीयूष गोयल सामान्य स्थिति बहाल करने में लगे हुए हैं। एनडीआरएफ की एक बटालियन शुक्रवार को दोपहर बाद लगभग तीन बजे घटनास्थल पर पहुंची। हालांकि पुनः भूस्खलन की आशंका को देखते हुए टीम ने काम करने से इन्कार कर दिया। टीम के पास राहत कार्य चलाने के लिए पर्याप्त संसाधन भी नहीं था। एनडीआरएफ की पांच टीमों को इसमें लगाया गया है। महालक्ष्मी आउटसोर्सिंग कंपनी के अधिकारियों का कहना है कि ऑफिस के साथ-साथ उसका सारा सामान जमींदोज हो गया है, जिससे वास्तविक मजदूरों की संख्या पता नहीं चल पा रही है। राजमहल एरिया के प्रभारी महाप्रबंधक एसके सिह ने बताया कि कुल बारह वाहनों को वहां काम करने की अनुमति थी, जिनमें एक गुरुवार को नहीं था। घटना के समय कितने लोग वहां काम कर रहे थे, इसका कोई रिकॉर्ड ईसीएल के पास नहीं है। वहीं खान सुरक्षा महानिदेशक राहुल गुहा का कहना है कि निगरानी में चूक के कारण राजमहल हादसा हुआ। राजमहल प्रोजेक्ट में हुए खान हादसा को लेकर ईसीएल के प्रोजेक्ट ऑफिस में कंट्रोल रूम बनाया गया है। जीएम आरआर अमिताभ इसके इंचार्ज हैं। उनका संपर्क नंबर नौ सात सात एक चार चार सात एक सात एक है। इस नंबर पर फोन कर आवश्यक जानकारी हासिल की जा सकती है।